pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไทยจับมือจีนลงนาม MOU ความร่วมมือด้านพาณิชย์อิเล็กทรอนิกส์ ดันสินค้าเกษตรแปรรูป-ผลไม้พรีเมียมไทย บุกตลาดออนไลน์จีน
วันอังคารที่ 8 พฤศจิกายน 2565
ไทยจับมือจีนลงนาม MOU ความร่วมมือด้านพาณิชย์อิเล็กทรอนิกส์ ดันสินค้าเกษตรแปรรูป-ผลไม้พรีเมียมไทย บุกตลาดออนไลน์จีน
ไทยจับมือจีนลงนาม MOU ความร่วมมือด้านพาณิชย์อิเล็กทรอนิกส์ ดันสินค้าเกษตรแปรรูป-ผลไม้พรีเมียมไทย บุกตลาดออนไลน์จีน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 พฤศจิกายน 2565 ว่า ครม.เห็นชอบร่างบันทึกความเข้าใจว่าด้วยความร่วมมือด้านพาณิชย์อิเล็กทรอนิกส์ระหว่างกระทรวงพาณิชย์แห่งสาธารณรัฐประชาชนจีนกับกระทรวงพาณิชย์แห่งราชอาณาจักรไทย ซึ่งจะมีการลงนามในช่วงการประชุมรัฐมนตรีเอเปค ครั้งที่ 33 ระหว่างวันที่ 18 - 19 พฤศจิกายน 2565 ตามที่กระทรวงพาณิชย์เสนอ เพื่อเปิดโอกาสให้ผู้ประกอบการและสินค้าไทยสามารถเข้าถึงตลาดพาณิชย์อิเล็กทรอนิกส์ของจีนได้ เช่น สินค้าเกษตรแปรรูปและผลไม้พรีเมียมของไทย ซึ่งเป็นที่ต้องการอย่างมากในจีน เป็นต้น ปัจจุบันจีนมีตลาดพาณิชย์อิเล็กทรอนิกส์ขนาดใหญ่มาก โดยปี 2564 มีมูลค่าการค้าสูงถึง 77.55 ล้านล้านบาท มียอดผู้ซื้อออนไลน์ประมาณ 842.1 ล้านคน
ร่างบันทึกความเข้าใจฉบับนี้ มีวัตถุประสงค์เพื่อเสริมสร้างความร่วมมือและกําหนดขอบเขตความร่วมมือด้านพาณิชย์อิเล็กทรอนิกส์ระหว่างไทยและจีน ภายใต้ระยะเวลา 3 ปี โดยทั้งสองฝ่ายจะร่วมกันดําเนินการ ดังนี้
1.ส่งเสริมการค้าแบบทวิภาคีของสินค้าที่มีคุณภาพสูง อาทิ สินค้าเกษตรแปรรูปหรือผลไม้พรีเมียมของไทย เช่น ทุเรียน มังคุด และอุปกรณ์อิเล็กทรอนิกส์ของจีน บนช่องทางพาณิชย์อิเล็กทรอนิกส์ เพื่อขยายตลาดและเพิ่มฐานลูกค้า
2.ร่วมกันพัฒนาสภาพแวดล้อมที่เป็นประโยชน์ต่อการพัฒนาพาณิชย์อิเล็กทรอนิกส์ ทั้งในด้านการขนส่ง การกระจายสินค้า เช่น การจัดตั้งจุดพักสินค้าของไทยในจีน และการชําระเงินอิเล็กทรอนิกส์ เช่น การจัดทําระบบชําระเงินระหว่างไทยและจีนให้ใช้ร่วมกันได้
3.ส่งเสริมความร่วมมือทางวิชาการด้านพาณิชย์อิเล็กทรอนิกส์ให้แก่หน่วยงานภาครัฐ ภาคเอกชน และสถาบันการศึกษา อาทิ การอบรมสัมมนา การแลกเปลี่ยนผู้เชี่ยวชาญ หรือการอบรม เป็นต้น
4.ร่วมกันร่างแผนปฏิบัติการประจําปีด้านพาณิชย์อิเล็กทรอนิกส์ เพื่อเป็นแนวทางการดําเนินงานร่วมกันระหว่างไทยและจีนอย่างเป็นรูปธรรม
นางสาวรัชดา กล่าวด้วยว่า การสร้างความร่วมมือด้านพาณิชย์อิเล็กทรอนิกส์กับจีนในครั้งนี้ จะเป็นโอกาสที่ดีสําหรับผู้ประกอบการไทยที่จะเข้าถึงตลาดพาณิชย์อิเล็กทรอนิกส์ของจีนได้ อย่างไรก็ตาม จีนยังมีต้นทุนการผลิตสินค้าต่ํากว่าไทยและผู้ประกอบการจีนมีความรู้ความเชี่ยวชาญด้านพาณิชย์อิเล็กทรอนิกส์มากกว่า ดังนั้น เพื่อเป็นการเตรียมรับมือกับผลกระทบที่อาจจะเกิดขึ้นกับผู้ประกอบการและผู้ผลิตสินค้าของไทย ที่ประชุมเห็นควรให้กระทรวงพาณิชย์เตรียมมาตรการรองรับเช่น เร่งถ่ายทอดองค์ความรู้เกี่ยวกับพาณิชย์อิเล็กทรอนิกส์ให้แก่ผู้ประกอบการไทย การพัฒนาคุณภาพสินค้าไทยเพื่อแข่งขันกับจีนในตลาดพาณิชย์อิเล็กทรอนิกส์ รวมทั้งกําหนดมาตรการในการควบคุมตรวจสอบผู้ประกอบการและสินค้าในตลาดพาณิชย์อิเล็กทรอนิกส์ให้มีมาตรฐานเป็นที่ยอมรับเพื่อสร้างความเชื่อมั่น และคุ้มครองผู้บริโภคของทั้ง 2 ประเทศ
รัฐบาลไทย-ข่าวทำเนียบรัฐบาล-ดีอีเอส เตือน!!!  ก่อนเล่น “ลอยกระทงออนไลน์” อาจโดนหลอกดูดข้อมูลส่วนบุคคล
วันอังคารที่ 8 พฤศจิกายน 2565
ดีอีเอส เตือน!!!  ก่อนเล่น “ลอยกระทงออนไลน์” อาจโดนหลอกดูดข้อมูลส่วนบุคคล
ดีอีเอส เตือน!!!  ก่อนเล่น “ลอยกระทงออนไลน์” อาจโดนหลอกดูดข้อมูลส่วนบุคคล
วันนี้(8พฤศจิกายน65 )นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าขณะนี้ได้รับการแจ้งเหตุพบ"มิจฉาชีพ"ฉวยโอกาสใช้สถานการณ์วันสําคัญก่อเหตุโดยแฝงตัวสร้างเว็บไซต์สําหรับ“ลอยกระทงออนไลน์2565”เพื่อหลอกให้กรอกข้อมูลส่วนตัวและข้อมูลทางการเงินทางดีอีเอสฝากย้ําเตือนประชาชนตรวจสอบเว็บไซต์ที่เปิดให้บริการอย่างละเอียดและไม่กรอกข้อมูลสําคัญลงในกิจกรรมลอยกระทงออนไลน์โดยต้องตรวจสอบรายละเอียดชื่อเว็บให้ถูกต้องชัดเจนและต้องเป็นเว็บไซต์ที่น่าเชื่อถือ
ทั้งนี้เพราะอาจมีมิจฉาชีพแฝงตัวสร้างเว็บไซต์ปลอมขึ้นมา เพื่อหลอกลวงให้ประชาชนกรอกข้อมูลส่วนตัวสําคัญก่อนให้บริการลอยกระทงและอธิษฐานขอพรจากสิ่งศักดิ์สิทธิ์เช่นกรอกชื่อ-นามสกุล วันเดือนปีเกิดเบอร์โทรศัพท์หมายเลขบัตรประชาชนเลขบัญชีธนาคารเลขบัตรเครดิตรหัสหลังบัตรรหัสOTPเป็นต้นโดยการนําข้อมูลไปใช้ในการหลอกลวงทางออนไลน์ต่อไปเช่นหลอกยืมเงินผู้อื่นใช้บัตรเครดิตรูดซื้อสินค้าหรือถูกโอนเงินจากบัญชีธนาคารหรือทําเรื่องที่ผิดกฎหมายสร้างความเสียหายเป็นวงกว้างได้
นางสาวนพวรรณกล่าวเพิ่มเติมว่าสําหรับบทลงโทษผู้ที่คิดกระทําผิดโดยการหลอกลวงเอาข้อมูลส่วนบุคคลของประชาชนผ่านวิธีต่างๆตามกฎหมายPDPAจะมีความผิดฐานฉ้อโกงประชาชนมีโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับและยังมีความผิดตามพระราชบัญญัติคอมพิวเตอร์ฯในฐานกระทําโดยทุจริตหรือโดยหลอกลวงนําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ประชาชนมีโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับ
ทั้งนี้ประชาชนหรือผู้ที่มีข้อมูลเว็บผิดกฎหมายสามารถแจ้งกับกระทรวงดิจิทัลฯได้ที่GCC 1111และ1212หรือhttps://facebook.com/DESMonitorเพจอาสาจับตาออนไลน์หรือแจ้งความออนไลน์ได้ตลอด24ชั่วโมง ผ่านเว็บไซต์https://thaipoliceonline.com
**************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม และคณะ ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดสุโขทัย
วันอังคารที่ 8 พฤศจิกายน 2565
ปลัดกระทรวงยุติธรรม และคณะ ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดสุโขทัย
ปลัดกระทรวงยุติธรรม และคณะ ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดสุโขทัย
ในวันอังคารที่ ๘ พฤศจิกายน ๒๕๖๕ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย พันตํารวจโท ประวุธ วงศ์สีนิล รองปลัดกระทรวงยุติธรรม ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดสุโขทัย ประกอบด้วย สํานักงานยุติธรรมจังหวัดสุโขทัย สํานักงานคุมประพฤติจังหวัดสุโขทัย สํานักงานบังคับคดีจังหวัดสุโขทัย สถานพินิจและคุ้มครองเด็กและเยาวชนจังหวัดสุโขทัย โดยมี นางชมนารถ ดิสสงค์ ผู้อํานวยการสํานักงานคุมประพฤติจังหวัดสุโขทัย และยุติธรรมจังหวัดสุโขทัย นางสาวสายพิรุณ วัฒนวงศ์สันติ ผู้อํานวยการสํานักงานบังคับคดีจังหวัดสุโขทัย นายจีระนนท์ คนหาญ ผู้อํานวยการสถานพินิจและคุ้มครองเด็กและเยาวชนจังหวัดสุโขทัย ข้าราชการ และเจ้าหน้าที่ ให้การต้อนรับ ณ อาคารบูรณาการกระทรวงยุติธรรม จังหวัดสุโขทัย
โดยการตรวจเยี่ยมในครั้งนี้ปลัดกระทรวงยุติธรรมได้เน้นย้ําให้เจ้าหน้าที่ทุกคนปฎิบัติงาน โดยยึดความถูกต้อง ปฏิบัติงานได้ตามกฎหมาย สามารถขับเคลื่อนการดําเนินงานของสํานักงานยุติธรรมจังหวัด เน้นการให้บริการประชาชน โดยบูรณาการร่วมกันระหว่างหน่วยงานในสังกัดกระทรวงยุติธรรมในพื้นที่ นอกจากนี้ หากมีกรณีเร่งด่วน ขอให้พร้อมช่วยเหลือประชาชนด้วยความสะดวก รวดเร็ว
นอกจากนี้ ปลัดกระทรวงยุติธรรม ได้รับฟังปัญหาอุปสรรค และให้ข้อแนะนําในการปฏิบัติงาน เพื่อเป็นขวัญและกําลังใจแก่เจ้าหน้าที่ ในการปฏิบัติงานต่อไป
รัฐบาลไทย-ข่าวทำเนียบรัฐบาล-ก.อุตสาหกรรม จัดเต็มยกขบวนสินค้าจากผู้ประกอบการ SMEs ประเดิมที่แรก ณ ศูนย์การค้าเซ็นทรัลพระราม 2
วันอังคารที่ 8 พฤศจิกายน 2565
ก.อุตสาหกรรม จัดเต็มยกขบวนสินค้าจากผู้ประกอบการ SMEs ประเดิมที่แรก ณ ศูนย์การค้าเซ็นทรัลพระราม 2
ก.อุตสาหกรรม จัดเต็มยกขบวนสินค้าจากผู้ประกอบการ SMEs ประเดิมที่แรก ณ ศูนย์การค้าเซ็นทรัลพระราม 2
(วันที่ 5 พฤศจิกายน 2565) ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดสมุทรปราการ จังหวัดสมุทรสงคราม และจังหวัดนนทบุรี เปิดงาน อุตสาหกรรมแฟร์ “สินค้าดี เพื่อประชาชน” ที่ยกขบวนสินค้าจากร้านค้าผู้ประกอบการ SMEs กว่า 60 ร้าน มาออกบูธให้ได้เลือกชม ชิม ช้อป กันอย่างจุใจ เพื่อสนับสนุนผู้ประกอบการ SMEs สู้ภาวะวิกฤติเศรษฐกิจ พร้อมการออกร้านจําหน่ายสินค้าอุปโภคบริโภค จาก เครือสหพัฒน์ เครือ CP และอื่น ๆ ทั้งของกิน ของใช้ สินค้าแปรรูป ของตกแต่งบ้าน ในราคาประหยัด รวมทั้ง กิจกรรมอบรมสัมมนา และมินิคอนเสิร์ตจากวง Playground เพื่อเป็นของขวัญปีใหม่ให้กับผู้ประกอบการ SMEs และประชาชนทุกคน โดยครั้งแรกจัดขึ้นระหว่างวันที่ 3-6 พฤศจิกายน 2565 ณ ชั้น 4 พระราม 2 ฮอลล์ ศูนย์การค้าเซ็นทรัล พระราม 2
กระทรวงอุตสาหกรรม โดยกองทุนพัฒนาเอสเอ็มอีตามแนวประชารัฐ กําหนดจัดงาน อุตสาหกรรมแฟร์ “สินค้าดี เพื่อประชาชน” ทั้งหมด 5 ครั้ง ครอบคลุมพื้นที่ห้างสรรพสินค้าชั้นนํารอบกรุงเทพฯ โดยการคัดเลือกผู้ประกอบการ SMEs ที่รับบริการจากกองทุนฯ เข้าร่วมออกบูธกว่า 250 ร้าน ซึ่งครั้งต่อไปกําหนดจัดขึ้น ระหว่างวันที่ 7-10 พฤศจิกายน 2565 ณ ชั้น 4 เซ็นทรัลเวสท์เกต
#กระทรวงอุตสาหกรรม
#อุตสาหกรรมแฟร์
#เซนทรัลพระราม2
รัฐบาลไทย-ข่าวทำเนียบรัฐบาล-ประกาศจาก กพท. เรื่อง การบังคับหรือปล่อยอากาศยานซึ่งไม่มีนักบิน
วันอังคารที่ 8 พฤศจิกายน 2565
ประกาศจาก กพท. เรื่อง การบังคับหรือปล่อยอากาศยานซึ่งไม่มีนักบิน
ในระหว่างวันที่  13 - 21 พฤศจิกายน พ.ศ. 2565
สํานักงานการบินพลเรือนแห่งประเทศไทย (กพท.) กระทรวงคมนาคม ประกาศห้ามบินโดรนเข้าไปในพื้นที่หวงห้ามเฉพาะ VT R1 Bangkok City ในบริเวณรัศมีโดยรอบ 10 นอติคอลไมล์ (ประมาณ 19 กิโลเมตร) จากอนุสาวรีย์ชัยสมรภูมิ ความสูงตั้งแต่ 0 - 3,000 ฟุต จากพื้นดิน ในระหว่างวันที่ 13 - 21 พฤศจิกายน พ.ศ. 2565 โดยเด็ดขาด ทั้งนี้ ผู้ฝ่าฝืนต้องระวางโทษจําคุกไม่เกินหนึ่งปี หรือปรับไม่เกินสี่หมื่นบาท หรือทั้งจําทั้งปรับ ตามมาตรา 78 (1) แห่งพระราชบัญญัติการเดินอากาศ พ.ศ. 2497 และที่แก้ไขเพิ่มเติม และเจ้าหน้าที่ฝ่ายทหารมีอํานาจทําลายอากาศยานซึ่งไม่มีนักบินจากภาคพื้นได้ ตามมาตรา 10 (3) แห่งพระราชบัญญัติว่าด้วยการปฏิบัติต่ออากาศยานที่กระทําผิดกฎหมาย พ.ศ. 2553
รัฐบาลไทย-ข่าวทำเนียบรัฐบาล-รัฐบาลพร้อมลงนาม MOU ยุทธศาสตร์ความร่วมมือเศรษฐกิจไทย-ออสเตรเลีย ส่งเสริมการค้า-การลงทุน หนุนความเท่าเทียมทางเพศและบทบาทสตรีร่วมขับเคลื่อนเศรษฐกิจ
วันอังคารที่ 8 พฤศจิกายน 2565
รัฐบาลพร้อมลงนาม MOU ยุทธศาสตร์ความร่วมมือเศรษฐกิจไทย-ออสเตรเลีย ส่งเสริมการค้า-การลงทุน หนุนความเท่าเทียมทางเพศและบทบาทสตรีร่วมขับเคลื่อนเศรษฐกิจ
รัฐบาลพร้อมลงนาม MOU ยุทธศาสตร์ความร่วมมือเศรษฐกิจไทย-ออสเตรเลีย ส่งเสริมการค้า-การลงทุน หนุนความเท่าเทียมทางเพศและบทบาทสตรีร่วมขับเคลื่อนเศรษฐกิจ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 พฤศจิกายน 2565 ว่า ครม.เห็นชอบร่างบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งออสเตรเลียว่าด้วยยุทธศาสตร์ความร่วมมือทางเศรษฐกิจ (Strategic Economic Cooperation Arrangement: SECA) โดยมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นตัวแทนลงนามร่างบันทึกความเข้าใจในช่วงการประชุมรัฐมนตรีเอเปคและการประชุมผู้นําเขตเศรษฐกิจเอเปค ระหว่างวันที่ 16-19 พฤศจิกายน 2565 ณ กรุงเทพมหานคร ตามที่กระทรวงพาณิชย์เสนอ การจัดทํายุทธศาสตร์ความร่วมมือทางเศรษฐกิจ (SECA) นี้ จะช่วยสนับสนุนความตกลงการค้าเสรีไทย-ออสเตรเลีย ความตกลงการจัดตั้งเขตการค้าเสรีอาเชียน-ออสเตรเลีย-นิวซีแลนด์ และความตกลงหุ้นส่วนทางเศรษฐกิจระดับภูมิภาค
ร่างบันทึกความเข้าใจมีวัตถุประสงค์เพื่อกระชับความสัมพันธ์ทวิภาคีและส่งเสริมความร่วมมือทางเศรษฐกิจ เป็นไปตามกฎหมายภายในประเทศและพันธกรณีระหว่างประเทศที่เป็นภาคี รวมทั้งให้ความสําคัญกับความเท่าเทียมทางเพศและบทบาทของสตรีในระบบเศรษฐกิจและการมีส่วนร่วมอย่างมีนัยสําคัญในทุกมิติ โดยจะขับเคลื่อนความร่วมมือเชิงเศรษฐกิจอย่างน้อย 8 สาขาดังนี้
1.สาขาเกษตร เทคโนโลยี และระบบอาหารที่ยั่งยืน พัฒนามาตรฐานสินค้าเกษตร เกษตรอินทรีย์ และอาหารแปรรูป รวมถึงการแลกเปลี่ยนเรียนรู้กฎระเบียบการนําเข้า และความร่วมมือด้านการพัฒนาการเกษตร
2.สาขาการท่องเที่ยว และ 3.สาขาบริการสุขภาพ พัฒนามาตรฐานและบริการด้านการท่องเที่ยวเชิงสุขภาพ
4.สาขาการศึกษา พัฒนาการศึกษาระดับอาชีวศึกษาและอุดมศึกษา ทั้งการพัฒนาหลักสูตร การประกันคุณภาพ และการฝึกอบรมผู้สอน โดยเน้นสาขา เทคโนโลยีดิจิทัล เทคโนโลยีสารสนเทศ สุขภาพ และเหมืองแร่
5.สาขาการค้าดิจิทัลและเศรษฐกิจดิจิทัล พัฒนาเศรษฐกิจดิจิทัล โดยเน้นการแลกเปลี่ยนข้อมูลและความสําเร็จของโครงการต่างๆ ระหว่างกัน ตลอดจนส่งเสริมการจับคู่ธุรกิจ ในกลุ่มธุรกิจ Digital Start-Up
6.สาขาเศรษฐกิจสร้างสรรค์ พัฒนาอุตสาหกรรมภาพยนตร์ เพลง ทัศนศิลป์ (visual arts) ศิลปะการแสดง และวรรณกรรม
7.การลงทุนระหว่างกัน โดยส่งเสริมการลงทุน การอํานวยความสะดวกและลดขั้นตอนในการประกอบธุรกิจ
8.สาขาพลังงาน เศรษฐกิจสีเขียว และการลดการปล่อยคาร์บอน พัฒนาด้านพลังงานทดแทน และการประยุกต์ใช้เทคโนโลยีสมัยใหม่ในการพัฒนาพลังงานทดแทน
นางสาวรัชดากล่าวด้วยว่า ประโยชน์ที่จะได้รับจากบันทึกความเข้าใจฉบับนี้นอกจากจะช่วยสนับสนุนการนําปฏิญญาร่วมว่าด้วยความเป็นหุ้นส่วนทางยุทธศาสตร์ระหว่างไทยกับออสเตรเลียไปสู่การปฏิบัติให้เกิดผลลัพธ์อย่างเป็นรูปธรรมแล้ว ยังช่วยกระชับความสัมพันธ์และส่งเสริมความร่วมมือด้านเศรษฐกิจระหว่างไทยกับออสเตรเลีย ที่ตั้งอยู่บนผลประโยชน์ร่วมกัน อีกทั้งเป็นการสนับสนุนการเจริญเติบโตทางเศรษฐกิจตามเป้าหมายการพัฒนาที่ยั่งยืนแห่งสหประชาชาติกับแผนปฏิบัติการระหว่างไทยกับออสเตรเลี่ยในด้านอื่นๆ ด้วย
รัฐบาลไทย-ข่าวทำเนียบรัฐบาล-นายกฯ เร่งรัดการช่วยเหลือเยียวยาเพิ่มเติม กรณีเหตุการณ์ จ.หนองบัวลำภู ยืนยันกฎหมายที่ดินยังอยู่ในขั้นตอนอนุมัติหลักการ พร้อมรับฟังความคิดเห็นจากทุกหน่วยที่เกี่ยวข้อง
วันอังคารที่ 8 พฤศจิกายน 2565
นายกฯ เร่งรัดการช่วยเหลือเยียวยาเพิ่มเติม กรณีเหตุการณ์ จ.หนองบัวลําภู ยืนยันกฎหมายที่ดินยังอยู่ในขั้นตอนอนุมัติหลักการ พร้อมรับฟังความคิดเห็นจากทุกหน่วยที่เกี่ยวข้อง
นายกฯ เร่งรัดการช่วยเหลือเยียวยาเพิ่มเติม กรณีเหตุการณ์ จ.หนองบัวลําภู ยืนยันกฎหมายที่ดินยังอยู่ในขั้นตอนอนุมัติหลักการ พร้อมรับฟังความคิดเห็นจากทุกหน่วยที่เกี่ยวข้อง
วันนี้ (8 พฤศจิกายน 2565) เวลา 12.30 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะรัฐมนตรี ถึงกรณีการช่วยเหลือเยียวยาประชาชนที่ได้รับผลกระทบจากเหตุการณ์ ที่จังหวัดหนองบัวลําภู ว่า ได้มีการหารือในที่ประชุมคณะรัฐมนตรีเพื่อพิจารณาแนวทางการให้ความช่วยเหลือเพิ่มเติมในเรื่องที่สามารถกระทําได้ ตามที่มีคําร้องมายังหน่วยงานต่าง ๆ ซึ่งรัฐบาลจะเร่งหามาตรการช่วยเหลือดูแลอย่างเต็มที่
นอกจากนี้ นายกรัฐมนตรียังได้กล่าวถึงกรณีการออกกฎกระทรวงให้ต่างชาติครอบครองที่ดินที่เป็นความกังวลของหลายฝ่ายอยู่ในขณะนี้ว่า ได้ให้ทุกหน่วยที่เกี่ยวข้องพูดคุยทบทวนปัญหาเพื่อหาข้อยุติและสร้างความเข้าใจร่วมกัน ทั้งนี้ กฎหมายดังกล่าวยังไม่มีผลบังคับใช้ อยู่ในขั้นตอนของการรับฟังความคิดเห็น ยังสามารถปรับแก้ไขได้ และยังอยู่ในขั้นตอนการอนุมัติหลักการเท่านั้น
รัฐบาลไทย-ข่าวทำเนียบรัฐบาล-นายอำเภอบ้านสร้าง นำทีมภาคีเครือข่ายลงพื้นที่ตำบลบางแตน ขับเคลื่อนกิจกรรม การบริหารจัดการแหล่งน้ำตามโครงการอำเภอนำร่อง บำบัดทุกข์ บำรุงสุข ภายหลังต้องเผชิญน้ำท่วมกว่า 2 เดือน
วันอังคารที่ 8 พฤศจิกายน 2565
นายอําเภอบ้านสร้าง นําทีมภาคีเครือข่ายลงพื้นที่ตําบลบางแตน ขับเคลื่อนกิจกรรม การบริหารจัดการแหล่งน้ําตามโครงการอําเภอนําร่อง บําบัดทุกข์ บํารุงสุข ภายหลังต้องเผชิญน้ําท่วมกว่า 2 เดือน
นายอําเภอบ้านสร้าง นําทีมภาคีเครือข่ายลงพื้นที่ตําบลบางแตน ขับเคลื่อนกิจกรรม การบริหารจัดการแหล่งน้ําตามโครงการอําเภอนําร่อง บําบัดทุกข์ บํารุงสุข ภายหลังต้องเผชิญน้ําท่วมกว่า 2 เดือน
เมื่อเช้าวันที่ 7 พ.ย. 2565 นายเสฏฐวุฒิ วงศ์เลอวุฒิ นายอําเภอบ้านสร้าง จังหวัดปราจีนบุรี และภาคีเครือข่ายภาคเกษตรกร ตลอดจนประชาชนจิตอาสา ได้ร่วมกันลงพื้นที่หลอดปู่นวย และหลอดปู่ยัน ตําบลบางแตน ตามแผนปฏิบัติการเพื่อบรรลุตัวชี้วัดการเพิ่มปริมาณน้ําเพื่อการเกษตรกรรมจํานวน 500,000 ลบ.ม. เพื่อเร่งขับเคลื่อนกิจกรรมตามแผนภายหลังจากที่สถานการณ์น้ําท่วม หลังจากได้รับผลกระทบจากพายุไต้ฝุ่นโนรู และมรสุมตะวันตกเฉียงใต้เริ่มคลี่คลายลง โดยพื้นที่ ม. 12 ตําบลบางแตน และพื้นที่ใกล้เคียง ได้ร่วมกันทํากิจกรรม "เอามื้อสามัคคี" ลงแรงช่วยกันกําจัดวัชพืช ในบริเวณหลอดทั้งสอง เพื่อเพิ่มพื้นที่ในการกักเก็บน้ําและเพิ่มความสามารถในการไหลเวียนของน้ํา เพื่อใช้ในเกษตรกรรม
นายเสฏฐวุฒิฯ นายอําเภอบ้านสร้าง เปิดเผยว่า การทํากิจกรรมเอามื้อสามัคคีของชุมชนกําจัดวัชพืช ระยะทาง 350 เมตร มีวัตถุประสงค์เพื่อเพิ่มปริมาณน้ําเข้าสู่พื้นที่เกษตรกรรม เมื่อวันที่ 12 ต.ค. 2565 ที่ผ่านมา โดยเบื้องต้นพบว่า หลอดดังกล่าวสามารถกักเก็บน้ําได้มากขึ้น และขณะนี้ประชาชนได้รับประโยชน์จากความสําเร็จดังกล่าวด้วยการสูบน้ําเข้าพื้นที่เกษตรกรรม เพื่อเตรียมความพร้อมในการทํานาในฤดูกาลนี้
“ต้องขับเคลื่อนทุกกิจกรรมร่วมกับภาคีเครือข่ายอย่างจริงจังและต่อเนื่อง ซึ่งถือเป็นนโยบายที่สําคัญของกระทรวงมหาดไทย และจังหวัดปราจีนบุรี ที่มีเป้าหมายในการ “บําบัดทุกข์ บํารุงสุข” ให้พี่น้องประชาชน อย่างไรก็ตามช่วงสองเดือนที่ผ่านมาอําเภอบ้านสร้างได้เผชิญกับปัญหาอุทกภัยที่เกิดขึ้นอย่างรวดเร็ว และยาวนาน เนื่องจากอิทธิพลพายุไต้ฝุ่นโนรูและมรสุมตะวันตกเฉียงใต้ จึงทําให้เกิดอุปสรรคในการดําเนินงาน และเป็นที่น่ายินดีว่า เมื่อวันที่ 12 ตุลาคม 2565 พบว่าพื้นที่หลอดยายสอน สามารถกักเก็บน้ําได้มากขึ้น และในขณะนี้ประชาชนก็ได้ใช้ประโยชน์จากแห่งน้ําดังกล่าว” นายเสฏฐวุฒิ นายอําเภอบ้านสร้าง กล่าว
นายอําเภอบ้านสร้าง กล่าวในท้ายที่สุดว่า ทีมอําเภอบ้านสร้าง ได้เร่งดําเนินการกิจกรรมตามตัวชี้วัดอื่น ๆ เช่น การศึกษาดูงานเชิงปฏิบัติเพื่อพัฒนาทักษะทางอาชีพให้ประชาชน การอบรมและให้ความรู้เกี่ยวกับการทําเกษตรที่เป็นมิตรต่อสิ่งแวดล้อมเพื่อให้การดําเนินงานตามโครงการบ้านสร้างร่วมใจฯ ภายใต้โครงการอําเภอนําร่องฯ มีความต่อเนื่องต่อไป สําหรับกิจกรรมในห้วงสัปดาห์นี้จะได้เร่งขับเคลื่อนกิจกรรมการจัดวัชพืชเพื่อเพิ่มปริมาณน้ําให้พี่น้องเกษตรกร โดยจะมีการประชุมทีมภาคีเครือข่ายอําเภอบ้านสร้างเพื่อหารือแนวทางในการขับเคลื่อนกิจกรรมต่อไป
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 7 วัน ณ ลานจอดรถระยะยาวโซน C ระหว่างวันที่ 15 – 21 พฤศจิกายน 2565 ช่วงการประชุม APEC 2022 Thailand
วันอังคารที่ 8 พฤศจิกายน 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 7 วัน ณ ลานจอดรถระยะยาวโซน C ระหว่างวันที่ 15 – 21 พฤศจิกายน 2565 ช่วงการประชุม APEC 2022 Thailand
...
ท่าอากาศยานสุวรรณภูมิ (ทสภ.) ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C ซึ่งสามารถรองรับได้จํานวน 718 คัน ในช่วงวันหยุดยาวตามมติคณะรัฐมนตรี ที่กําหนดให้วันที่ 16-18 พฤศจิกายน 2565 เป็นวันหยุดราชการเป็นกรณีพิเศษ เฉพาะเขตกรุงเทพมหานคร จังหวัดนนทบุรี และ จังหวัดสมุทรปราการ ในช่วงที่ประเทศไทยเป็นเจ้าภาพการประชุมผู้นําเขตเศรษฐกิจเอเปค ครั้งที่ 29 (APEC 2022 Thailand) และการประชุมที่เกี่ยวข้อง ทั้งนี้ ผู้โดยสาร ผู้ใช้บริการสามารถนํารถยนต์เข้ามาจอดฟรี ระหว่างวันที่ 15 – 21 พฤศจิกายน 2565 ตั้งแต่เวลา 00.01 น. ของวันอังคารที่ 15 พฤศจิกายน 2565 ถึงเวลา 24.00 น. ของวันจันทร์ที่ 21 พฤศจิกายน 2565 รวมทั้งสิ้น 7 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ – ส่งตามจุดต่าง ๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-กรมเจ้าท่า ร่วมพิธีเปิดศูนย์ช่วยเหลือผู้ประสบภัยทางน้ำเนื่องในวันลอยกระทงประจำปี 2565 โดย กองเรือลำน้ำ กองเรือยุทธการ ได้จัดตั้งศูนย์ช่วยเหลือผู้ประสบภัยทางน้ำเนื่องในวันลอยกระทง
วันอังคารที่ 8 พฤศจิกายน 2565
กรมเจ้าท่า ร่วมพิธีเปิดศูนย์ช่วยเหลือผู้ประสบภัยทางน้ําเนื่องในวันลอยกระทงประจําปี 2565 โดย กองเรือลําน้ํา กองเรือยุทธการ ได้จัดตั้งศูนย์ช่วยเหลือผู้ประสบภัยทางน้ําเนื่องในวันลอยกระทง
...
วันที่ 7 พฤศจิกายน 2565 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมายให้ นายพิทักษ์ วัฒนพงศ์พิศาล ผู้อํานวยการสํานักความปลอดภัยและสิ่งแวดล้อมทางน้ํา ร่วมพิธีเปิดศูนย์ช่วยเหลือผู้ประสบภัยทางน้ําเนื่องในวันลอยกระทง ประจําปี 2565 โดย กองเรือลําน้ํา กองเรือยุทธการ ได้จัดตั้งศูนย์ช่วยเหลือผู้ประสบภัยทางน้ําเนื่องในวันลอยกระทง ประจําปี 2565 ในส่วนของกองทัพเรือเพื่อให้ความช่วยเหลือประชาชนที่ประสบภัยทางน้ํา เนื่องในวันลอยกระทง ณ ลานทัศนาภิรมย์ หอประชุมกองทัพเรือ โดยมี พลเรือเอก ชลธิศ นาวานุเคราะห์ เสนาธิการทหารเรือ เป็นประธานในพิธีฯ
ผู้อํานวยการสํานักความปลอดภัยและสิ่งแวดล้อมทางน้ํา กรมเจ้าท่า เปิดเผยว่า กรมเจ้าท่า ถือเป็นหน่วยงานหลัก มีหน้าที่ในการดูแลรักษาความปลอดภัยทางน้ํา พร้อมร่วมสนับสนุน บูรณาการการทํางานร่วมกับกองทัพเรือมาโดยตลอด สําหรับคืนวันลอยกระทง กรมเจ้าท่า ได้มีการตรวจตราและจัดกําลังเจ้าหน้าที่ 701 นาย พร้อมเรือรักษาการณ์ 70 ลํา ทั่วประเทศ เตรียมพร้อมอํานวยความสะดวกและความปลอดภัยทางน้ําเพื่อ ให้อุบัติเหตุทางน้ําเป็นศูนย์ และขอความร่วมมือประชาชนและนักท่องเที่ยว ไม่จุดพลุและดอกไม้ไฟในที่สาธารณะ มองหาอุปกรณ์ช่วยชีวิตที่อยู่ใกล้ตัวเมื่อเกิดอุบัติเหตุ และปฏิบัติตามคําแนะนําของเจ้าหน้าที่อย่างเคร่งครัด หากพบเห็นเหตุการณ์ความไม่ปลอดภัยทางน้ํา โทร.สายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-8 พ.ย. นี้ ชวนชมปรากฏการณ์ 'จันทรุปราคาเต็มดวง' เหนือฟ้าเมืองไทย คืนวันลอยกระทง
วันอังคารที่ 8 พฤศจิกายน 2565
8 พ.ย. นี้ ชวนชมปรากฏการณ์ 'จันทรุปราคาเต็มดวง' เหนือฟ้าเมืองไทย คืนวันลอยกระทง
.....
กระทรวงการอุดมศึกษา วิทยาศาสตร์ วิจัยและนวัตกรรม (อว.) และสถาบันวิจัยดาราศาสตร์แห่งชาติ (องค์การมหาชน) ชวนชาวไทยดู “จันทรุปราคาเต็มดวงคืนวันลอยกระทง” 8 พ.ย. 65 ซึ่งตรงกับคืนเดือนเพ็ญ และเป็นวันลอยกระทงของปีนี้ จะเกิดปรากฏการณ์ “จันทรุปราคาเต็มดวง” มองเห็นได้ด้วยตาเปล่าทุกภูมิภาคของประเทศไทย จะเริ่มสังเกตการณ์ได้เมื่อดวงจันทร์จะโผล่พ้นขอบฟ้าทางทิศตะวันออกเวลาประมาณ 17:44 น. ซึ่งเป็นช่วงคราสเต็มดวงพอดี จะมองเห็นดวงจันทร์เต็มดวงปรากฏเป็นสีแดงอิฐ จนถึงเวลา 18:41 น. รวมระยะเวลานาน 57 นาที
.
หลังจากนั้นจะเริ่มเห็นดวงจันทร์ปรากฏเว้าแหว่งบางส่วนและค่อย ๆ ออกจากเงามืดของโลก และสิ้นสุดปรากฏการณ์จันทรุปราคาแบบบางส่วนในเวลา 19.49 น. จากนั้นเปลี่ยนเป็นปรากฏการณ์จันทรุปราคาเงามัวที่สังเกตได้ยาก เนื่องจากความสว่างของดวงจันทร์เปลี่ยนแปลงเพียงเล็กน้อยเท่านั้น และจะพ้นจากเงามัวของโลกเวลา 20:56 น. ถือว่าสิ้นสุดปรากฏการณ์จันทรุปราคาในครั้งนี้โดยสมบูรณ์
.
สามารถรับชมถ่ายทอดสดปรากฏการณ์ได้ที่เพจเฟซบุ๊ก NARIT สถาบันวิจัยดาราศาสตร์แห่งชาติhttps://www.facebook.com/NARITpageได้ตั้งแต่เวลา 18:00 น. เป็นต้นไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 4 สายบ้านบางสัก - บ้านเขาหลัก จังหวัดพังงา แล้วเสร็จ
วันอังคารที่ 8 พฤศจิกายน 2565
กรมทางหลวงขยายทางหลวงหมายเลข 4 สายบ้านบางสัก - บ้านเขาหลัก จังหวัดพังงา แล้วเสร็จ
เพื่อส่งเสริมเศรษฐกิจและการท่องเที่ยวชายฝั่งทะเลอันดามัน
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ได้ดําเนินโครงการก่อสร้างขยายทางหลวงหมายเลข 4 (ถนนเพชรเกษม) สาย อําเภอตะกั่วป่า - อําเภอท้ายเหมือง ตอน บ้านบางสัก - บ้านเขาหลัก จังหวัดพังงา เป็น 4 - 6 ช่องจราจร แล้วเสร็จ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์ ช่วยกระจายความเจริญทางด้านเศรษฐกิจในระดับท้องถิ่นและระดับประเทศ เนื่องจากโครงการนี้เป็นส่วนหนึ่งของทางหลวงสายหลักที่สําคัญในการขนส่งสินค้า และการท่องเที่ยวชายฝั่งทะเลอันดามัน เป็นทางหลวงแผ่นดินสายสําคัญที่กระจายโครงข่ายคมนาคมสู่ภาคใต้ ทางหลวงสายดังกล่าวแต่เดิมช่วง กม. ที่ 776+700 - 797+100 เป็น 2 ช่องจราจร และช่วง กม. ที่ 792+100 - 795+400 เป็นขนาด 4 ช่องจราจร พร้อมเส้นทางคู่ขนานสําหรับรถจักรยานและรถจักรยานยนต์ ส่วนที่เหลือเป็นขนาด 6 ช่องจราจร และ กม. ที่ 796 (แยกนางทอง) เป็นสามแยกสัญญาณไฟจราจร ซึ่งเป็นทางแยกที่มีปริมาณการจราจรหนาแน่น และเกิดปัญหาการจราจรติดขัด เพื่อเป็นการเพิ่มประสิทธิภาพด้านการจราจรและเป็นการอํานวยความปลอดภัยในการเดินทางบนทางหลวง
ดังนั้น ทล. จึงได้ก่อสร้างขยายเส้นทางดังกล่าว ระยะทางยาวประมาณ 20.36 กิโลเมตร ซึ่งอยู่ในพื้นที่บ้านบางสักและบ้านเขาหลัก อําเภอตะกั่วป่า จังหวัดพังงา เป็นมาตรฐานทางชั้นพิเศษขนาด 4 ช่องจราจร ช่วง กม. ที่ 776+700 - 791+200 โดยก่อสร้างขยายคันทางเดิมทางด้านขวาทาง และด้านซ้ายทาง ความกว้างช่องจราจร 3.5 เมตร ไหล่ทางกว้าง 2.5 เมตร และช่วง กม. ที่ 791+200 - 795+400 ขยายเป็นมาตรฐานทางชั้นพิเศษขนาด 6 ช่องจราจร ผิวจราจรแบบแอสฟัลท์คอนกรีต ไหล่ทางกว้าง 2.5 เมตร รวมความกว้างของช่องจราจรทั้งหมด 13 เมตร และมี Bike Lane สําหรับจักรยาน กว้าง 2.3 เมตร โดยทั้ง 2 ช่วง ก่อสร้างเกาะกลางแบบยกระดับความกว้าง 2.5 เมตร เพื่อแบ่งทิศทางการจราจรให้ปลอดภัยมากขึ้น รวมทั้งออกแบบจัดการจราจรในระหว่างการก่อสร้าง เพื่อให้เกิดผลกระทบต่อการจราจรน้อยที่สุด เพื่อเป็นการยกระดับในการให้บริการ อํานวยความสะดวกและปลอดภัยต่อการเดินทางมากยิ่งขึ้น พร้อมติดตั้งไฟฟ้าแสงสว่างตลอดเส้นทาง งบประมาณ 744,422,200 บาท
ทั้งนี้ โครงการดังกล่าวจะทําให้การคมนาคมขนส่งมีความสะดวก รวดเร็ว และปลอดภัย รองรับปริมาณจราจรที่เพิ่มขึ้น ส่งเสริมเศรษฐกิจและการท่องเที่ยว ลดระยะเวลาในการเดินทางทําให้การขนส่งวัสดุอุตสาหกรรมและพืชผลทางเกษตรมีความคล่องตัว ทําให้สภาพความเป็นอยู่ของประชาชนสองข้างทางและผู้ใช้เส้นทางมีความเป็นอยู่ที่ดีขึ้น ส่งผลต่อเศรษฐกิจโดยรวมของประเทศ กรมทางหลวงขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่าน และผู้ร่วมทาง ประชาชนสามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม.อนุมัติ MOU อาชีวศึกษาฝึกอบรมโดยใช้การทำงานเป็นฐานระหว่างไทย-ออสเตรีย พัฒนา
วันอังคารที่ 8 พฤศจิกายน 2565
ครม.อนุมัติ MOU อาชีวศึกษาฝึกอบรมโดยใช้การทํางานเป็นฐานระหว่างไทย-ออสเตรีย พัฒนา
ครม.อนุมัติ MOU อาชีวศึกษาฝึกอบรมโดยใช้การทํางานเป็นฐานระหว่างไทย-ออสเตรีย พัฒนา "อาชีวะไทย" รองรับอีอีซี สร้างความร่วมมือด้านฝึกอบรมระดับสากล
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี หรือครม. เมื่อวันที่ 8 พฤศจิกายน 2565 มีมติเห็นชอบและอนุมัติการลงนามบันทึกความเข้าใจว่าด้วยความร่วมมือด้านอาชีวศึกษาในการฝึกอบรมโดยใช้การทํางานเป็นฐานระหว่างกระทรวงศึกษาธิการของไทย กับกระทรวงแรงงานและเศรษฐกิจแห่งสาธารณรัฐออสเตรีย (บันทึกความเข้าใจฯ) เพื่อพัฒนากรอบความร่วมมือในการฝึกอบรมด้านอาชีวศึกษา
โดยจะส่งเสริมการเรียนรู้ผ่านการทํางานจริงในโรงเรียน วิทยาลัย สถาบันอาชีวศึกษาและสถานประกอบการ ซึ่งเน้นการสนับสนุน การมีส่วนร่วมของภาคเอกชนและตอบสนองความต้องการของภาคเอกชนในด้านแรงงาน รวมถึงการแลกเปลี่ยนองค์ความรู้ ความเชี่ยวชาญ และประสบการณ์ตามความสนใจของทั้งสองฝ่าย โดยจะมีการจัดตั้งคณะทํางานร่วม (Joint Working Group) เพื่อเป็นกลไกขับเคลื่อนการดําเนินงาน
น.ส.ทิพานัน กล่าวว่า การดําเนินการภายใต้กรอบความร่วมมือระหว่างไทยและออสเตรียจะประกอบด้วยการส่งเสริมความร่วมมือระหว่างโรงเรียน วิทยาลัย สถาบันอาชีวศึกษาและนายจ้างที่เป็นบริษัทที่จัดฝึกอบรม สําหรับวิทยาลัยจะมีวิทยาลัยเทคนิคสัตหีบเป็นสถาบันการศึกษานําร่อง เนื่องจากเดิมเป็นฐานในการฝึกอบรมของออสเตรียและจะมีการขยายไปสู่วิทยาลัยอื่นๆ ในภาคตะวันออก
โครงการนําร่องจะมุ่งเน้นการเพิ่มภาคปฏิบัติของการฝึกอบรมด้านอาชีวศึกษาในบริษัทต่างๆ ของแต่ละประเทศ และจะมีการส่งเสริมให้นายจ้างที่เป็นบริษัทจัดอบรมเข้ามามีส่วนร่วมและรับผิดชอบในกระบวนการฝึกอบรมและการปรับเนื้อหาของหลักสูตรการฝึกอบรมที่มีอยู่ให้สอดคล้องกับความต้องการของชุมชนธุรกิจ และการจัดเตรียมโรงเรียนอาชีวศึกษาให้เป็นศูนย์ปฏิบัติ
“โดยร่างบันทึกความเข้าใจฯ จะมีการลงนามในวันที่ 14 พ.ย. 65 นี้ เพื่อความร่วมมือกันอันเป็นประโยชน์ในการส่งเสริมความร่วมมือด้านอาชีวศึกษา รวมถึงการพัฒนาทรัพยากรบุคคลสําหรับรองรับอุตสาหกรรม และโครงการต่าง ๆ ในเขตพัฒนาพิเศษภาคตะวันออก (EEC)” น.ส.ทิพานัน กล่าว
รัฐบาลไทย-ข่าวทำเนียบรัฐบาล-​นายกฯ นำ ครม.ร่วมสืบสานวัฒนธรรมไทย ลอยกระทงวิถีใหม่ สืบสาน ประเพณีไทย สู่ความยั่งยืน ณ คลองผดุงกรุงเกษม ข้างทำเนียบฯ
วันอังคารที่ 8 พฤศจิกายน 2565
​นายกฯ นํา ครม.ร่วมสืบสานวัฒนธรรมไทย ลอยกระทงวิถีใหม่ สืบสาน ประเพณีไทย สู่ความยั่งยืน ณ คลองผดุงกรุงเกษม ข้างทําเนียบฯ
​นายกฯ นํา ครม.ร่วมสืบสานวัฒนธรรมไทย ลอยกระทงวิถีใหม่ สืบสาน ประเพณีไทย สู่ความยั่งยืน ณ คลองผดุงกรุงเกษม ข้างทําเนียบฯ เผยคําอธิษฐาน “ขอให้ประเทศไทยมีความสุข หมดทุกข์หมดโศก หมดโรคหมดภัย”
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (8 พฤศจิกายน 2565) เวลา 16.00 น. ณ คลองผดุงกรุงเกษม ข้างทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” โดยมีนายวิษณุ เครืองาม รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข คณะรัฐมนตรีและภริยา ผู้ว่าราชการกรุงเทพมหานคร ข้าราชการการเมือง ผู้บริหาร ข้าราชการ และเจ้าหน้าที่ภายในทําเนียบรัฐบาลเข้าร่วมงานอย่างคึกคักพร้อมเพรียง เพื่อร่วมอนุรักษ์ สืบสานวัฒนธรรมไทย และสืบทอดประเพณีลอยกระทงให้คงอยู่สืบไป
นายกรัฐมนตรีชมการสาธิตการประดิษฐ์กระทง โดยนักเรียนจากโรงเรียนพระตําหนักสวนกุหลาบ จังหวัดนครปฐม การจัดแสดงกระทงแบบราชสํานัก การจัดแสดงกระทง 4 ภาค พร้อมกล่าวว่าการประดิษฐ์กระทงเป็นงานฝีมือที่ควรส่งเสริมและจัดให้มีการเรียนรู้ในหลักสูตรการเรียนการสอนอย่างจริงจัง เพื่อสืบทอดวัฒนธรรมอันทรงคุณค่าอันเป็นเอกลักษณ์ของไทยที่น่าภาคภูมิใจ นอกจากนี้ สิ่งที่นํามาประดิษฐ์กระทงยังเป็นสิ่งที่มีความหมายแฝงด้วยองค์ความรู้และเป็นความคิดสร้างสรรค์ที่มีความเป็นเอกลักษณ์ของแต่ละพื้นที่
จากนั้น นายกรัฐมนตรีชมการแสดงชุดสยามภิรมย์ธารา ที่สื่อความหมายถึงสายน้ําในช่วงประเพณีลอยกระทงซึ่งเป็นวัฒนธรรมที่งดงามโดยนักศึกษาจากวิทยาลัยนาฏศิลป์ สถาบันบัณฑิตพัฒนศิลป์เสร็จแล้ว ตัวแทนเด็กและเยาวชนมอบ “กระทงประทีปพุทธบูชาปทุมมาลี” แด่นายกรัฐมนตรีและภริยา ซึ่งกระทงประทีปพุทธบูชาปทุมมาลี หมายถึง กระทงลอยที่ประดิษฐ์ขึ้นมาเพื่อถวายแด่องค์สมเด็จพระสัมมาสัมพุทธเจ้า โดยฐานล่างเป็นรูปดอกบัวบาน หมายถึง ความเจริญรุ่งเรืองของพระพุทธศาสนา
ต่อจากนั้น นายกรัฐมนตรีและภริยาร่วมถ่ายภาพและร่วมลอยกระทงกับคณะรัฐมนตรีและคู่สมรส พร้อมรับชมการจําลองวิถีชีวิตตลาดน้ํา และการแสดงเพลงเรือ ณ คลองผดุงกรุงเกษม ทั้งนี้ นายกรัฐมนตรีได้เปิดเผยคํากล่าวอธิษฐานในช่วงปล่อยกระทงลอยว่า “ขอให้ประเทศไทยมีความสุขหมดทุกข์หมดโศกหมดโรคหมดภัย” ก่อนที่นายกรัฐมนตรีจะเดินทางกลับ
รัฐบาลไทย-ข่าวทำเนียบรัฐบาล-ครม.อนุมัติหลักการเพิ่มระยะเวลาการดำรงตำแหน่งของประธานคณะกรรมการอัยการและกรรมการอัยการผู้ทรงคุณวุฒิจากเดิมวาระเดียว 2 ปี เป็นไม่เกิน 2 วาระ
วันอังคารที่ 8 พฤศจิกายน 2565
ครม.อนุมัติหลักการเพิ่มระยะเวลาการดํารงตําแหน่งของประธานคณะกรรมการอัยการและกรรมการอัยการผู้ทรงคุณวุฒิจากเดิมวาระเดียว 2 ปี เป็นไม่เกิน 2 วาระ
ครม.อนุมัติหลักการเพิ่มระยะเวลาการดํารงตําแหน่งของประธานคณะกรรมการอัยการและกรรมการอัยการผู้ทรงคุณวุฒิจากเดิมวาระเดียว 2 ปี เป็นไม่เกิน 2 วาระ
วันที่ 8 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.) อนุมัติหลักการร่างพระราชบัญญัติระเบียบข้าราชการฝ่ายอัยการ(ฉบับที่ ..) พ.ศ. ....(แก้ไขเพิ่มเติมวาระการดํารงตําแหน่งของประธานคณะกรรมการอัยการ) ตามที่สํานักงานอัยการสูงสุดเสนอ ซึ่งมีสาระสําคัญเป็นการแก้ไขเพิ่มเติมวาระการดํารงตําแหน่งของประธานคณะกรรมการอัยการและกรรมการอัยการผู้ทรงคุณวุฒิให้ดํารงตําแหน่งจากเดิมมีวาระดํารงตําแหน่ง 2 ปี เพียงวาระเดียวเป็นได้คราวละ 1 วาระและอาจได้รับเลือกใหม่ได้อีกเพียง 1 วาระ
ทั้งนี้สํานักงานอัยการสูงสุดได้ระบุว่า พระราชบัญญัติระเบียบข้าราชการฝ่ายอัยการ พ.ศ. 2553 ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ 3) พ.ศ. 2561 กําหนดให้ประธานคณะกรรมการอัยการ และกรรมการอัยการผู้ทรงคุณวุฒิดํารงตําแหน่งได้เพียงวาระเดียว มีระยะเวลาเพียง 2 ปี ทําให้การดําเนินการปฏิบัติตามนโยบายของประธานคณะกรรมการอัยการและกรรมการอัยการผู้ทรงคุณวุฒิขาดความต่อเนื่อง ไม่สามารถสัมฤทธิ์ผลได้ เนื่องจากเป็นระยะเวลาที่สั้นเกินไป จึงเสนอให้ ดํารงตําแหน่งคราวละ 1 วาระและอาจได้รับเลือกใหม่อีก 1 วาระ ซึ่งจะมีระยะเวลาการดํารงตําแหน่งไม่เกิน 2 วาระเท่านั้น
รัฐบาลไทย-ข่าวทำเนียบรัฐบาล-แรงงาน ปลื้ม รมว.เฮ้ง จับมือ AOT จัดตลาดนัดแรงงานสุวรรณภูมิ
วันอังคารที่ 8 พฤศจิกายน 2565
แรงงาน ปลื้ม รมว.เฮ้ง จับมือ AOT จัดตลาดนัดแรงงานสุวรรณภูมิ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า หลังสถานการณ์การแพร่ระบาดของ โรคโควิด – 19 คลี่คลาย แนวโน้มเศรษฐกิจของประเทศไทยมีแนวโน้มปรับตัวดีขึ้น อัตราการว่างงานลดลง ประชาชนมีงานทํามากขึ้น
ผู้ประกอบการในอุตสาหกรรมต่างทยอยเพิ่มการจ้างงานให้สอดคล้องกับภาวะเศรษฐกิจ ซึ่งถือว่าเป็นไปตามเป้าหมายของรัฐบาล ภายใต้การนําของพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ที่ผลักดันนโยบายรักษาการจ้างงานตลอดช่วงการแพร่ระบาดของโรคโควิด-19 ในส่วนกระทรวงแรงงานขานรับข้อสั่งการเดินหน้าส่งเสริมการมีงานทําให้ประชาชนทุกกลุ่มเป้าหมาย โดยเน้นการให้บริการจัดหางานออนไลน์ ผ่านแพลตฟอร์ม “ไทยมีงานทํา” เพื่อคนหางานยุคใหม่เข้าถึงได้ทุกเวลา ควบคู่กับการลงพื้นที่บูรณาการร่วมกันระหว่างภาคีเครือข่ายที่เกี่ยวข้อง เพื่อสร้างโอกาสการเข้าถึงตําแหน่งงานแก่ประชาชนทุกพื้นที่ ล่าสุดท่าอากาศยานสุวรรณภูมิ (AOT) มีกําหนดจัดงาน “ตลาดนัดแรงงาน” ณ ศูนย์การขนส่งสาธารณะ ท่าอากาศยานสุวรรณภูมิ ระหว่างวันที่ 9 -11 พฤศจิกายน 2565 กรมการจัดหางาน โดยสํานักงานจัดหางานจังหวัดสมุทรปราการจึงได้เตรียมกิจกรรมตามภารกิจเพื่อให้บริการแก่ประชาชนที่มาร่วมงานด้วย
“การจัดตลาดนัดแรงงาน ถือเป็นการเพิ่มโอกาสในการสมัครงาน คนหางานได้คัดเลือกตําแหน่งงานว่างที่ตรงกับความรู้ความสามารถ โดยสามารถสมัครงานกับนายจ้าง/สถานประกอบการจํานวนมากในคราวเดียว ทั้งยังเป็นโอกาสที่ดี ที่นายจ้าง/สถานประกอบการและผู้สมัครงานจะได้พบและพิจารณาคัดเลือกกันโดยตรง ผมในฐานะรัฐมนตรีว่าการกระทรวงแรงงานเชื่อว่ากิจกรรมของท่าอากาศยานสุวรรณภูมิในครั้งนี้จะเกิดประโยชน์แก่คนที่กําลังมองหางาน” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานได้เตรียมกิจกรรมให้บริการสําหรับผู้เข้าร่วมงาน “ตลาดนัดแรงงาน ณ ทสภ.” ครั้งที่ 8 (Suvarnabhumi Airport Job Fair 2022) อาทิ ตําแหน่งงานว่างสําหรับผู้ที่ต้องการหางานประจํา การให้บริการส่งเสริมการประกอบอาชีพอิสระสําหรับผู้ที่ต้องการหาอาชีพเสริม การให้คําแนะนําการใช้บริการหางานออนไลน์กับกรมการจัดหางาน บนแพลตฟอร์ม ไทยมีงานทํา.doe.go.th ที่รวบรวมตําแหน่งงานภาครัฐและเอกชนจากทั่วประเทศไว้ในที่เดียว และรวมหลักสูตรอบรมเพื่อเพิ่มโอกาสมีงานทําอย่างมีประสิทธิภาพ โดยภายในงานจะมีบริษัทและผู้ประกอบการใน ทสภ.กว่า 30 แห่ง ที่มีความต้องการรับสมัครพนักงาน ในตําแหน่ง วิศวกรไฟฟ้า พนักงานบริการลูกค้าภาคพื้น ช่างเทคนิค พนักงานคลังสินค้า รวมกว่า 1,500 อัตรา ระดับวุฒิการศึกษาตั้งแต่ระดับประถมศึกษา – ระดับปริญญาโท
ทั้งนี้ ผู้สนใจเข้าร่วมงานสามารถสอบถามข้อมูลเพิ่มเติมได้ที่ส่วนชุมชนสัมพันธ์ ฝ่ายกิจกรรมพิเศษและมวลชนสัมพันธ์ ท่าอากาศยานสุวรรณภูมิ โทร 02 132 9084, 02 132 9093 และสําหรับคนหางานที่ต้องการใช้บริการผ่านระบบออนไลน์ สามารถใช้บริการผ่านแพลตฟอร์ม “ไทยมีงานทํา” ซึ่งให้บริการทั้ง Web application ที่เว็บไซต์ ไทยมีงานทํา.doe.go.th และ Mobile Application หรือสอบถามเพิ่มเติมที่สายด่วนกระทรวงแรงงาน โทร 1506 กด 2 กรมการจัดหางาน หรือสายด่วนกรมการจัดหางาน โทร 1694
รัฐบาลไทย-ข่าวทำเนียบรัฐบาล-กรมเจ้าท่า บูรณาการร่วมสำนักงานตำรวจแห่งชาติ คุมเข้มดูแลความปลอดภัยทางน้ำก่อนเทศกาลลอยกระทง
วันอังคารที่ 8 พฤศจิกายน 2565
กรมเจ้าท่า บูรณาการร่วมสํานักงานตํารวจแห่งชาติ คุมเข้มดูแลความปลอดภัยทางน้ําก่อนเทศกาลลอยกระทง
...
กรมเจ้าท่า บูรณาการร่วมสํานักงานตํารวจแห่งชาติ คุมเข้มดูแลความปลอดภัยทางน้ําก่อนเทศกาลลอยกระทง
วันที่ 7 พฤศจิกายน 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม ร่วมประชุมแผนบูรณาการความปลอดภัยร่วมกับสํานักงานตํารวจแห่งชาติ โดยมี พลตํารวจเอก ดํารงศักดิ์ กิตติประภัสร์ เป็นประธานฯ
ในคืนวันลอยกระทง วันที่ 8 พฤศจิกายน 2565 กรุงเทพมหานครร่วมกับการท่องเที่ยวแห่งประเทศไทย จัดกิจกรรมลอยกระทงบริเวณสวนสันติชัยปราการ สะพานพระราม 8 ฝั่งธนบุรี มีปลัดกรุงเทพมหานคร เป็นประธานฯ ซึ่งภายในงานมีการจําลองตลาดโบราณย้อนยุค ของเล่นโบราณ มีกิจกรรมต่างๆ อาทิ การแสดงศิลปวัฒนธรรมไทย เช่น การแสดงลําตัด เพลงเรือ และการแสดงจากศิลปิน การจัดจําหน่ายผลิตภัณฑ์กรุงเทพมหานคร (Bangkok Brand) ของดี 50 เขต สินค้าหัตถกรรมและอาหารพื้นบ้าน
ทั้งนี้ กรมเจ้าท่า ถือเป็นหน่วยงานหลักในการบูรณาการการทํางานร่วมกับสํานักงานตํารวจแห่งชาติ และกรุงเทพมหานคร ในการตรวจตรา ดูแลรักษาความปลอดภัยทางน้ํา สําหรับพื้นที่ริมแม่น้ําเจ้าพระยาที่จะมีการจัดกิจกรรมลอยกระทง ได้แก่ โซนพื้นที่ 1 ด้านเหนือ ประกอบไปด้วย สะพานพระราม 8 สวนสันติชัยปราการ ท่าเรือมหาราช ท่าเรือวัดระฆัง ท่าเรือวัดพระเชตุพน ท่าเรือวัดอรุณ ท่าเรือวัดกัลยา และท่าเรือวัดประยูร โซนพื้นที่ 2 ด้านใต้ ประกอบไปด้วย ท่าเรือล้ง ท่าเรือไอคอนสยาม ท่าเรือสาทร และท่าเรือเอเชียทีค รวม 12 พื้นที่ ซึ่งที่ผ่านมา กรมเจ้าท่า ได้มีการจัดชุดเจ้าหน้าที่ ลงพื้นที่ตรวจเข้มเรือโดยสารทุกชนิดในแม่น้ําเจ้าพระยา โป๊ะเทียบเรือ พร้อมจัดเรือตรวจการณ์ บูรณาการร่วมทุกหน่วยงาน ในการรักษาความปลอดภัยทางน้ําในทุกพื้นที่ที่มีการจัดกิจกรรมลอยกระทง เพื่อให้ค่ําคืนในเทศกาลลอยกระทงในปี พ.ศ.2565 สร้างความปลอดภัยต่อชีวิตและทรัพย์สินของประชาชน และหากท่านใดพบเห็นเหตุการณ์ไม่ปลอดภัยทางน้ํา โทร.สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ก.อุตฯ ลุยแก้ปัญหาอ้อยไฟไหม้ต่อเนื่อง พร้อมหนุนมาตรการส่งเสริมตัดอ้อยสด ตั้งเป้าฤดูการผลิตปี 2565/66 อ้อยไฟไหม้ไม่เกิน 5%
วันอังคารที่ 8 พฤศจิกายน 2565
ก.อุตฯ ลุยแก้ปัญหาอ้อยไฟไหม้ต่อเนื่อง พร้อมหนุนมาตรการส่งเสริมตัดอ้อยสด ตั้งเป้าฤดูการผลิตปี 2565/66 อ้อยไฟไหม้ไม่เกิน 5%
กระทรวงอุตสาหกรรม เตรียมมาตรการแก้ไขปัญหาอ้อยไฟไหม้อย่างต่อเนื่อง พร้อมหนุนมาตรการส่งเสริมตัดอ้อยสด สําหรับในฤดูการผลิตปี 2565/2566 ให้มีปริมาณอ้อยไฟไหม้ไม่เกิน 5% ของปริมาณอ้อยเข้าหีบทั้งหมด สนองนโยบายรัฐบาลเพื่อแก้ไขปัญหามลพิษด้านฝุ่น PM 2.5
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังเป็นประธานเปิดการประชุมใหญ่สามัญประจําปี 2565 ณ หอประชุมใหญ่สมาคมเพื่อเกษตรกรภาคตะวันออก จังหวัดชลบุรี ว่า กระทรวงอุตสาหกรรมได้ดําเนินการโครงการเงินช่วยเหลือเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM 2.5 ฤดูการผลิตปี 2564/2565 กรอบวงเงินช่วยเหลือ 8,159 ล้านบาท โดย ณ วันที่ 27 ตุลาคม 2565 ได้จ่ายเงินช่วยเหลือไปแล้ว จํานวน 125,194 ราย เป็นเงิน 8,103.74 ล้านบาท โดยการช่วยเหลือเพื่อช่วยลดต้นทุนการตัดอ้อยสดในครั้งนี้ จะเป็นแรงจูงใจให้เกษตรกรชาวไร่อ้อยตัดอ้อยสดส่งโรงงานมากขึ้น รวมทั้งตอบสนองนโยบายรัฐบาลในการแก้ไขปัญหามลพิษฝุ่น PM 2.5 โดยจะพยายามผลักดันมาตรการขอรับเงินสนับสนุนจากภาครัฐตามโครงการช่วยเหลือชาวไร่อ้อยตัดอ้อยสดคุณภาพดีเพื่อลดฝุ่น PM 2.5 เช่นเดียวกับ ฤดูการผลิตปีที่ผ่านมา
นอกจากนี้ กระทรวงอุตสาหกรรมยังได้ดําเนินโครงการชดเชยดอกเบี้ยให้กับเกษตรกรชาวไร่อ้อยสําหรับบริหารจัดการแหล่งน้ําและซื้อเครื่องจักรกลการเกษตรในไร่อ้อยเพื่อเพิ่มประสิทธิภาพการผลิตอ้อย และแก้ไขปัญหาฝุ่น PM 2.5 ปี 2565 – 2567 วงเงินให้กู้ปีละ 2,000 ล้านบาท ระยะเวลา 3 ปี รวมเป็นเงิน 6,000 ล้านบาท มีวัตถุประสงค์เพื่อการพัฒนาแหล่งน้ําและการบริหารจัดการน้ําในไร่อ้อย จัดซื้อรถตัดอ้อย รถคีบอ้อย รถแทรกเตอร์ รถบรรทุกอ้อย และเครื่องจักรกล การเกษตรอื่น ๆ เพื่อใช้ในไร่อ้อย
“สําหรับแนวโน้มราคาอ้อยขั้นต้นในฤดูการผลิตปี 2565/2566 คาดการณ์ว่า เกษตรกรชาวไร่อ้อยจะได้ราคาอ้อยขั้นต้นในระดับที่ไม่ต่ํากว่าตันละ 1,000 บาท ทั้งนี้ ขึ้นอยู่กับปัจจัยราคาน้ําตาลตลาดโลกด้วย หากราคา (รวมพรีเมี่ยม) อยู่ที่ประมาณ 20.00 เซนต์/ปอนด์ อัตราแลกเปลี่ยนอยู่ที่ 34 บาท/เหรียญสหรัฐ ทําให้มั่นใจได้ว่าราคาอ้อยขั้นต้นในปีนี้จะมีราคาสูงกว่าตันละ 1,000 บาท อย่างแน่นอน” นายสุริยะ กล่าวปิดท้าย
รัฐบาลไทย-ข่าวทำเนียบรัฐบาล-ครม. ปรับเพิ่มค่าอาหารกลางวันเด็กเล็ก- ป.6  ตามขนาดของรร. ในอัตรา 22 - 36 บาท/คน/วัน ครอบคลุมจำนวนนักเรียนกว่า 5.8 ล้านคน
วันอังคารที่ 8 พฤศจิกายน 2565
ครม. ปรับเพิ่มค่าอาหารกลางวันเด็กเล็ก- ป.6  ตามขนาดของรร. ในอัตรา 22 - 36 บาท/คน/วัน ครอบคลุมจํานวนนักเรียนกว่า 5.8 ล้านคน
ครม. ปรับเพิ่มค่าอาหารกลางวันเด็กเล็ก- ป.6  ตามขนาดของรร. ในอัตรา 22 - 36 บาท/คน/วัน ครอบคลุมจํานวนนักเรียนกว่า 5.8 ล้านคน
วันที่ 8 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี อนุมัติปรับเพิ่มค่าอาหารกลางวันให้แก่นักเรียนระดับชั้นเด็กเล็กถึงระดับชั้น ป.6 เป็น 4 ระดับ ดังนี้
-โรงเรียนที่มีจํานวนนักเรียน 1 - 40 คน ใช้เงินค่าอาหารกลางวัน 36 บาท/คน/วัน
-โรงเรียนที่มีจํานวนนักเรียน 41 - 100 คน ใช้เงินค่าอาหารกลางวัน 27 บาท/คน/วัน
-โรงเรียนที่มีจํานวนนักเรียน 101 - 120 คน ใช้เงินค่าอาหารกลางวัน 24 บาท/คน/วัน
-โรงเรียนที่มีจํานวนนักเรียน 121 - คนขึ้นไป ใช้เงินค่าอาหารกลางวัน 22 บาท/คน/วัน
โดยคณะรัฐมนตรียังอนุมัติหลักการในการใช้งบประมาณรายจ่ายประจําปีงบประมาณ 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น พร้อมทั้งอนุมัติหลักการในการตั้งงบประมาณรายจ่ายประจําปี รายการค่าใช้จ่ายค่าอาหารกลางวันของนักเรียนเป็นอัตราดังกล่าว ตั้งแต่ ปีงบประมาณ 2567 เป็นต้นไปด้วย
สําหรับอัตราค่าอาหารกลางวันตามขนาดของโรงเรียน ครอบคลุมนักเรียนระดับชั้นอนุบาล 1 - ป.6 ของ รร.ประถมศึกษา 5 สังกัด จํานวนนักเรียน 5,792,119 คน ได้แก่ (1) โรงเรียนสังกัด สพฐ. (2) โรงเรียนและศูนย์พัฒนาเด็กเล็กสังกัดองค์กรปกครองส่วนท้องถิ่น (อปท.) (รวมทั้งที่จัดตั้งขึ้นเองและรับถ่ายโอน) (3) โรงเรียนสังกัดตํารวจตะเวนชายแดน(4) สถานศึกษาสังกัดการศึกษานอกระบบและ (5) สถานศึกษาสังกัด กรมพัฒนาสังคมและสวัสดิการ
โฆษกประจําสํานักนายกรัฐมนตรีกล่าวถึงการปรับเพิ่มค่าอาหารกลางวันตามขนาดของโรงเรียนว่า จะช่วยแก้ปัญหาความเหลื่อมล้ําของโรงเรียนขนาดเล็กที่มีนักเรียนน้อยกว่า 120 คน ช่วยให้การบริหารจัดการงบประมาณเป็นไปอย่างเหมาะสม สอดคล้องกับขนาดของโรงเรียนและจํานวนนักเรียน ทําให้โครงการอาหารกลางวันให้มีคุณภาพและเกิดประสิทธิภาพสูงสุด
รัฐบาลไทย-ข่าวทำเนียบรัฐบาล-สธ. เผย จังหวัดที่มีการถ่ายโอน รพ.สต. สสจ.-อบจ. ร่วมมือกันดูแลประชาชนเต็มที่ ยังไม่พบปัญหาการบริการ
วันอังคารที่ 8 พฤศจิกายน 2565
สธ. เผย จังหวัดที่มีการถ่ายโอน รพ.สต. สสจ.-อบจ. ร่วมมือกันดูแลประชาชนเต็มที่ ยังไม่พบปัญหาการบริการ
รองปลัดกระทรวงสาธารณสุข เผย รพ.สต.ที่ถ่ายโอนไปอบจ.แล้วกว่า 2,100 แห่ง ใน 30 จังหวัด สสจ.และ อบจ. มีการประสานร่วมกันดูแลประชาชนดี ทําให้ไม่พบปัญหาการบริการ เช่นที่นครราชสีมา ย้ํา สสจ.ที่เหลือ ประสานความร่วมมือกับ อบจ. ต่อเนื่อง ให้ประชาชนได้รับบริการ
รองปลัดกระทรวงสาธารณสุข เผย รพ.สต.ที่ถ่ายโอนไปอบจ.แล้วกว่า 2,100 แห่ง ใน 30 จังหวัด สสจ.และ อบจ. มีการประสานร่วมกันดูแลประชาชนดี ทําให้ไม่พบปัญหาการบริการ เช่นที่นครราชสีมา ย้ํา สสจ.ที่เหลือ ประสานความร่วมมือกับ อบจ. ต่อเนื่อง ให้ประชาชนได้รับบริการไม่สะดุด พร้อมรวบรวมปัญหาและแนวทางแก้ไขที่สําเร็จเป็นตัวอย่างพื้นที่อื่น ส่วนประเด็นที่เป็นปัญหาภาพรวม ส่วนกลางรับดําเนินการต่อ
นพ.พงศ์เกษม ไข่มุกด์ รองปลัดกระทรวงสาธารณสุข กล่าวถึงความคืบหน้าการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัด (อบจ.) 49 แห่ง ในปีงบประมาณ 2566 ว่า ภาพรวม สอน./รพ.สต.ที่ถ่ายโอนไปแล้ว 2,121 แห่ง ใน 30 จังหวัด สํานักงานสาธารณสุขจังหวัด มีการประสานงานกับ อบจ.ในการจัดบริการประชาชนอย่างใกล้ชิดทําให้ยังไม่พบปัญหาการให้บริการ เช่น จังหวัดนครราชสีมา มี รพ.สต. ทั้งหมด 182 แห่ง บุคลากรรวม 1,829 คน การประสานงานระหว่าง นายแพทย์สาธารณสุขจังหวัด กับนายก อบจ.เป็นไปด้วยดี มี รพ.สต. ถ่ายโอนไปแล้ว 50%การถ่ายโอนพัสดุและครุภัณฑ์มีความพร้อมส่งมอบ 100% ขณะที่ด้านบุคลากร พบว่าไม่มีบุคลากรจากโรงพยาบาลศูนย์/โรงพยาบาลทั่วไปถ่ายโอนไปด้วย ส่วนงบประมาณที่เป็นเงินสนับสนุนจาก สปสช. ในการจัดบริการผู้ป่วยนอกและบริการส่งเสริมสุขภาพ ป้องกันโรค หน่วยบริการประจําแม่ข่าย (CUP) จะหารือกับรพ.สต.ที่ถ่ายโอน และเป็นมติข้อตกลงร่วมกันตามบริบทของพื้นที่ ก่อนแจ้งให้ สปสช.รับทราบเพื่อจัดสรรเงินตรงไปที่ รพ.สต. และ CUP ต่อไป
นพ.พงศ์เกษมกล่าวต่อว่า สอน./รพ.สต.ที่มีการถ่ายโอนไปแล้วหลายแห่ง อบจ.มีการประสานงานกับสํานักงานสาธารณสุขจังหวัด ในเรื่องการจัดบริการ เช่น ให้สํานักงานสาธารณสุขจังหวัดช่วยจัดซื้อยาให้ รพ.สต.ไปใช้ก่อนเพื่อไม่ให้การบริการต้องสะดุด ซึ่งเป็นแนวทางที่ดีและประชาชนได้ประโยชน์ จึงได้กําชับให้นายแพทย์สาธารณสุขจังหวัดที่กําลังจะถ่ายโอนดําเนินงานเชิงรุกในการประสานหารือกับนายก อบจ.อย่างต่อเนื่อง เพื่อให้การถ่ายโอนภารกิจเป็นไปด้วยความเรียบร้อยและไม่เกิดผลกระทบต่อการบริการประชาชน พร้อมทั้งรวบรวมข้อปัญหาต่างๆ ที่เกิดขึ้นในการถ่ายโอน รวมถึงแนวทางแก้ไขปัญหาที่ดําเนินการได้สําเร็จ เพื่อเป็นแนวทางให้กับพื้นที่อื่น ส่วนประเด็นปัญหาที่เป็นภาพรวมส่วนกลางจะดําเนินการแก้ไขทั้งระบบต่อไป
************************************* 8 พฤศจิกายน 2565
รัฐบาลไทย-ข่าวทำเนียบรัฐบาล-​นายกฯขอบคุณทุกภาคส่วน ทำให้เชียงใหม่ ได้รับคัดเลือก “เมืองเทศกาลโลก”  ดันSoft Power ผ่านระเบียงเศรษฐกิจพิเศษภาคเหนือ Creative LANNA
วันอังคารที่ 4 ตุลาคม 2565
​นายกฯขอบคุณทุกภาคส่วน ทําให้เชียงใหม่ ได้รับคัดเลือก “เมืองเทศกาลโลก”  ดันSoft Power ผ่านระเบียงเศรษฐกิจพิเศษภาคเหนือ Creative LANNA
​นายกฯขอบคุณทุกภาคส่วน ทําให้เชียงใหม่ ได้รับคัดเลือก “เมืองเทศกาลโลก”  ดันSoft Power ผ่านระเบียงเศรษฐกิจพิเศษภาคเหนือ Creative LANNA
วันนี้ (4 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ขอบคุณทุกภาคส่วนที่ได้ร่วมมือกันจนทําให้ จ.เชียงใหม่ได้รับเลือกจากสมาคมเทศกาลและกิจกรรมระหว่างประเทศ (International Festivals & Events Association : IFEA) เป็น “เมืองเทศกาลโลก” (World Festival and Event City) ประจําปี 2022 โดยสํานักงานส่งเสริมการจัดประชุมและนิทรรศการ (องค์การมหาชน) ร่วมกับกับสมาคมวิศิษฏ์ล้านนาเพื่ออุตสาหกรรมไมซ์และการท่องเที่ยว (Visit Lanna) เป็นผู้ส่งจังหวัดเชียงใหม่เข้าประกวดชิงรางวัลครั้งนี้
รองโฆษกรัฐบาล กล่าวว่า รัฐบาลมุ่งส่งเสริมการบูรณาการระหว่างกระทรวงที่เกี่ยวข้อง สํานักงานส่งเสริมการจัดประชุมและนิทรรศการ และเครือข่ายภาคเอกชนและประชาชน เพื่อชูจุดแข็งของประเทศด้านSoft Power ทั้งงานเทศกาลของประเทศที่มีความโดดเด่นเป็นที่ยอมรับในระดับสากล อาหาร วัฒนธรรม ความงามตามธรรมชาติ และด้านสุขภาพ (wellness) ซึ่งจากความร่วมมือของทุกหน่วยงานทําให้ เชียงใหม่ได้รับคัดเลือกให้เป็นเมืองเทศกาลโลก โดย IFEA คัดเลือกจากเมืองที่มีงานเทศกาลโดดเด่น มีการบูรณาการการทํางานร่วมกับภาคส่วนต่าง ๆ อย่างใกล้ชิด และเหมาะสมที่จะเป็นต้นแบบในการใช้งานเทศกาลสร้างเศรษฐกิจ การมีส่วนร่วมในพื้นที่ และการบริหารจัดการสถานการณ์การแพร่ระบาดของโควิด-19 ได้เป็นอย่างดี ทั้งนี้ นอกจากจังหวัดเชียงใหม่แล้ว ยังมีอีก 4 เมืองที่ได้รับรางวัลได้แก่ Jinju-South Korea, McAllen- USA, Penghu County- Taiwan และ Philadelphia- USA
ภายใต้ความเชื่อมโยงกับวัฒนธรรมล้านนา ซึ่งเป็น Soft Power ที่โดดเด่นของภาคเหนือ รัฐบาลได้กําหนดพื้นที่ระเบียงเศรษฐกิจพิเศษภาคเหนือ หรือ Northern Economic Corridor: NEC - Creative LANNA ครอบคลุม จ.เชียงใหม่ เชียงราย ลําพูน และลําปาง เพื่อพัฒนาเป็นฐานเศรษฐกิจสร้างสรรค์อย่างยั่งยืน เป็นแหล่งผลิตสินค้า และบริการที่ต่อยอดจากฐานวัฒนธรรมล้านนา จากการนําภูมิปัญญาท้องถิ่นมาสร้างมูลค่าเพิ่มตามแนวทางเศรษฐกิจสร้างสรรค์ ต่อยอดให้เกิดผลิตภัณฑ์ บริการ และส่งเสริมการท่องเที่ยวในพื้นที่ ยิ่งไปกว่านั้น จังหวัดในภาคเหนือยังสามารถเชื่อมโยงเข้ากับประเทศเพื่อนบ้าน โดยเฉพาะ สปป.ลาว และจีนตอนใต้ ผ่านระบบโครงข่ายเส้นทางคมนาคม รถไฟรางคู่ และรถไฟความเร็วสูง รวมทั้งเส้นทางแม่น้ําโขงออกไปมณฑลยูนนาน ทําให้มีโอกาสทางการค้า การลงทุน และการท่องเที่ยวระหว่างกันมากขึ้นอีกด้วย
นางสาวรัชดา กล่าวด้วยว่า นายกรัฐมนตรีได้ให้นโยบายการขับเคลื่อนการพัฒนาในทุกด้านต้องมาจากความร่วมมือของทุกภาคส่วน สอดคล้องกับศักยภาพและการยอมรับของคนในพื้นที่ รางวัล “เมืองเทศกาลโลก” ที่จ.เชียงใหม่ได้รับ ถือเป็นตัวอย่างของความร่วมมือทั้งจากภาครัฐ เอกชน และประชาชน ซึ่งในระยะต่อไป รัฐบาลได้กําหนดโครงการระเบียงเศรษฐกิจ ที่จะสร้าง “พื้นที่เศรษฐกิจ” ใหม่ ๆ กระจายไปทั้ง 4 ภาคของประเทศ ซึ่งจะนําไปสู่การพัฒนาในทุกภูมิภาค ต่อยอดของดี ที่มีเอกลักษณ์ในแต่ละพื้นที่ ขับเคลื่อน Soft Power ให้เป็นที่รู้จักระดับนานาชาติ สร้างรายได้และภาพลักษณ์ที่ดีให้แก่ประเทศอย่างยั่งยืน”
.....................
รัฐบาลไทย-ข่าวทำเนียบรัฐบาล-รัฐบาลขยายวงเงินค้ำประกันเพิ่ม 50,000 ล้านบาท เติมสภาพคล่อง SME หนุน BCG Model  ดอกเบี้ยต่ำ
วันศุกร์ที่ 9 กันยายน 2565
รัฐบาลขยายวงเงินค้ําประกันเพิ่ม 50,000 ล้านบาท เติมสภาพคล่อง SME หนุน BCG Model  ดอกเบี้ยต่ํา
รัฐบาลขยายวงเงินค้ําประกันเพิ่ม 50,000 ล้านบาท เติมสภาพคล่อง SME หนุน BCG Model  ดอกเบี้ยต่ํา
วันที่ 9 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี จากสถานการณ์การแพร่ระบาดของเชื้อไวรัสโคโรนา (COVID-19) เริ่มบรรเทาลง ส่งผลให้ภาคธุรกิจบางสาขาเริ่มส่งสัญญาณกลับมาฟื้นตัว แต่ยังมีผู้ประกอบการอีกจํานวนมาก โดยเฉพาะผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) รวมทั้ง ผู้ประกอบการรายย่อยที่ยังได้รับผลกระทบจากภาวะเศรษฐกิจที่ชะลอตัวและยังไม่สามารถเข้าถึงแหล่งเงินทุนในระบบสถาบันการเงินได้อย่างเพียงพอ รัฐบาลเล็งเห็นความสําคัญต้องการให้ผู้ประกอบการขนาดกลาง ขนาดย่อม และผู้ประกอบการรายย่อย สามารถเข้าถึงแหล่งเงินทุนในระบบสถาบันการเงินได้อย่างทั่วถึงและมีสภาพคล่องที่เพียงพอในการดําเนินธุรกิจ
นางสาวรัชดาฯ กล่าวว่า รัฐมนตรีว่าการกระทรวงการคลังให้ความเห็นชอบการขยายวงเงินค้ําประกันสินเชื่อภายใต้ พ.ร.ก.ฟื้นฟู ระยะที่ 2 อีกจํานวน 50,000 ล้านบาท ให้บรรษัทประกันสินเชื่ออุตสาหกรรมขนาดย่อม (บสย.) ค้ําประกันเต็มวงเงินสินเชื่อ โดยเริ่มใช้ตั้งแต่วันที่ 1 ก.ย.65 เป็นต้นไป ผ่านมาตรการ “บสย.พร้อมช่วย” ซึ่งจะให้ความช่วยเหลือทางการเงินแก่ผู้ประกอบธุรกิจที่กําลังก้าวสู่การเปลี่ยนผ่าน และการเปิดประเทศ สู่ BCG Model ด้วยอัตราดอกเบี้ยต่ํา ค่าธรรมเนียมค้ําประกันถูก เพียง 3% ใน 2 ปีแรก และยังค้ําประกันเต็มวงเงิน ซึ่งช่วยผู้ประกอบการได้รับประโยชน์มากถึง 3 ต่อ ดังนี้ 1. อัตราดอกเบี้ยสินเชื่อ 2% ใน 2 ปีแรก (รัฐชดเชยดอกเบี้ย 6 เดือนแรก) 2. ค่าธรรมเนียมค้ําประกันสินเชื่อ 1% ใน 2 ปีแรก และ 3. บสย. พร้อมค้ําประกันสินเชื่อแบบเต็มวงเงิน ส่วนระยะเวลาโครงการตั้งแต่วันที่ 1 กันยายน 2565 – วันที่ 9 เมษายน 2566 (ตามกรอบระยะเวลาของธนาคารแห่งประเทศไทย)
นางสาวรัชดาฯ กล่าวว่า กลุ่มธุรกิจเป้าหมายภายใต้ BCG Model ที่ได้รับการสนับสนุน ได้แก่ กลุ่มดิจิทัลเทคโนโลยี เพื่อเพิ่มประสิทธิภาพการบริหารจัดการธุรกิจ กลุ่มที่กําลังปรับไปสู่กระบวนการผลิต และบริการแบบออโตเมชั่น กลุ่มธุรกิจด้านสิ่งแวดล้อม ระบบประหยัดพลังงาน พลังงานทดแทน และพลังงานสะอาด กลุ่มธุรกิจที่พัฒนาและออกแบบผลิตภัณฑ์ที่เป็นมิตรต่อสิ่งแวดล้อมในรูปแบบ Zero waste และกลุ่มธุรกิจนวัตกรรมที่เสริมความสามารถในการแข่งขัน
“รัฐบาลมั่นใจว่ามาตรการดังกล่าวจะช่วยให้ผู้ประกอบการ SMEs และผู้ประกอบการรายย่อยสามารถเข้าถึงแหล่งเงินทุนได้มากขึ้น มีสภาพคล่องที่เพียงพอและสามารถดําเนินธุรกิจต่อไปได้ ซึ่งจะเป็นฟันเฟืองสําคัญที่จะช่วยผลักดันให้เศรษฐกิจไทยกลับมาขยายตัวได้อย่างเต็มศักยภาพต่อไป” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-การสัมมนาเพื่อเพิ่มประสิทธิภาพการบริหารจัดการการบังคับใช้กฎหมายว่าด้วย รง. เกี่ยวกับกากอุตฯ การเงินและพัสดุเกี่ยวกับเงินสินบนรางวัล ฯลฯ (ด้านการเงิน)
วันศุกร์ที่ 23 กันยายน 2565
การสัมมนาเพื่อเพิ่มประสิทธิภาพการบริหารจัดการการบังคับใช้กฎหมายว่าด้วย รง. เกี่ยวกับกากอุตฯ การเงินและพัสดุเกี่ยวกับเงินสินบนรางวัล ฯลฯ (ด้านการเงิน)
สํานักงานปลัด ก.อุตฯ จัดสัมมนาเพื่อเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตฯและการปรับปรุงดําเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดําเนินงานตาม พ.ร.บ. รง. พ.ศ.2535 (ด้านการเงิน)
จังหวัดชลบุรี : วันนี้ (23 กันยายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเพื่อเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตสาหกรรม และการปรับปรุงดําเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดําเนินงานตามพระราชบัญญัติโรงงาน พ.ศ. 2535 (ด้านการเงิน) ซึ่งจัดขึ้นระหว่างวันที่ 22-24 กันยายน 2565 ณ โรงแรม บางแสนเฮอริเทจ จังหวัดชลบุรี โดยมีนายเดชา จาตุธนานันท์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม ร่วมเปิดการสัมมนา การสัมมนาดังกล่าวจัดขึ้นเพื่อเสริมสร้างความรู้ ความเข้าใจแก่ผู้ปฏิบัติหน้าที่ด้านแผนงาน งบประมาณ การเงิน และพัสดุ เกี่ยวข้องกับเงินค่าใช้จ่ายในการดําเนินงานตามพระราชบัญญัติโรงงาน พ.ศ. 2535 เพื่อใช้ในการวางแผนงบประมาณ การควบคุม กํากับ ดูแลการใช้จ่ายเงิน และงานด้านการพัสดุให้เป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-กรมเจ้าท่าติดตามสถานการณ์น้ำ พร้อมช่วยเหลือประชาชน
วันอังคารที่ 4 ตุลาคม 2565
กรมเจ้าท่าติดตามสถานการณ์น้ํา พร้อมช่วยเหลือประชาชน
...